pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ให้รัฐมนตรีช่วย ก.สิ่งแวดล้อม ประเทศญี่ปุ่น เข้าพบ
วันพฤหัสบดีที่ 23 สิงหาคม 2561
รัฐมนตรีช่วย ก.อุตฯ ให้รัฐมนตรีช่วย ก.สิ่งแวดล้อม ประเทศญี่ปุ่น เข้าพบ
รัฐมนตรีช่วย ก.อุตฯ ให้รัฐมนตรีช่วย ก.สิ่งแวดล้อม ประเทศญี่ปุ่น เข้าพบ
วันนี้ (23 สิงหาคม 2561) นายอุตตม สาวนายน รัฐมนตรีว่าการกระทรวงอุตสาหกรรม มอบหมายให้นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นผู้แทนในโอกาสที่ H.E. Ms. Naomi TOKASHIKI รัฐมนตรีช่วยว่าการกระทรวงสิ่งแวดล้อม ประเทศญี่ปุ่น นําคณะ เข้าพบ เพื่อหารือความร่วมมือเกี่ยวกับแนวทางการจัดการและการรีไซเคิลขยะอุตสาหกรรม โดยจะเป็นการสนับสนุนความร่วมมือระหว่างไทย-ญี่ปุ่น ด้านการอนุรักษ์สิ่งแวดล้อมผ่านการจัดการขยะอุตสาหกรรมและเป็นการส่งเสริมความสัมพันธ์ไทยญี่ปุ่นในภาพรวมด้วย ณ ห้องรับรอง 1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงมหาดไทยสั่งการทุกจังหวัดเฝ้าระวังการก่อเหตุทะเลาะวิวาทและกิจกรรมรับน้องใหม่ของนักเรียน นักศึกษา ในช่วงเปิดภาคเรียน
วันจันทร์ที่ 29 พฤษภาคม 2560
กระทรวงมหาดไทยสั่งการทุกจังหวัดเฝ้าระวังการก่อเหตุทะเลาะวิวาทและกิจกรรมรับน้องใหม่ของนักเรียน นักศึกษา ในช่วงเปิดภาคเรียน
กระทรวงมหาดไทยสั่งการทุกจังหวัดเฝ้าระวังการก่อเหตุทะเลาะวิวาทและกิจกรรมรับน้องใหม่ของนักเรียน นักศึกษา ในช่วงเปิดภาคเรียน
วันนี้ (29 พ.ค.60) ที่กระทรวงมหาดไทยนายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า ด้วยกระทรวงมหาดไทยได้รับการประสานงานจากสํานักงานคณะกรรมการการอาชีวศึกษา กระทรวงศึกษาธิการว่าในขณะนี้สถานศึกษาทั่วประเทศได้เปิดการเรียนการสอนในภาคเรียนที่ 1/2560 ซึ่งหน่วยงานที่เกี่ยวข้องได้ตระหนักถึงความปลอดภัยของนักเรียน นักศึกษา โดยเฉพาะอย่างยิ่งในเรื่องของการก่อเหตุทะเลาะวิวาท รวมถึงการจัดกิจกรรมการรับน้องใหม่ของนักเรียน นักศึกษา ในทุกจังหวัดทั่วประเทศ
เพื่อเป็นการสนับสนุนการเฝ้าระวังการก่อเหตุทะเลาะวิวาท และกิจกรรมการรับน้องใหม่ของนักเรียน นักศึกษา ซึ่งอาจส่งผลกระทบต่อสวัสดิภาพ และความปลอดภัยของประชาชน รวมถึงเพื่อให้เกิดความสงบเรียบร้อยในพื้นที่ กระทรวงมหาดไทยจึงมีหนังสือถึงผู้ว่าราชการจังหวัดสั่งการทุกจังหวัดดําเนินการ ดังนี้
1. ประสานหน่วยงานที่เกี่ยวข้องกําชับให้ผู้บริหารสถานศึกษาทุกแห่งในพื้นที่ให้ความสําคัญเกี่ยวกับเรื่องของการก่อเหตุทะเลาะวิวาทของนักเรียน นักศึกษา และกิจกรรมการรับน้องใหม่ซึ่งไม่ได้อยู่ในนโยบายของสถานศึกษา โดยให้สถานศึกษาสอดส่องดูแลเอาใจใส่นักเรียน นักศึกษาอย่างใกล้ชิด รวมทั้งขอความร่วมมือประชาชนทั่วไปแจ้งเหตุแก่เจ้าหน้าที่ของรัฐในกรณีที่พบเห็นการกระทําผิดของกลุ่มนักเรียน นักศึกษา
2. สนับสนุนผ่านกลไกของคณะกรรมการอาชีวศึกษาจังหวัดร่วมกันหาแนวทางมาตรการป้องกันและดูแลความปลอดภัยนักเรียน นักศึกษา และประชาชนทั่วไป จากเหตุนักเรียนทะเลาะวิวาท และการจัดกิจกรรมรับน้องใหม่ที่ไม่เหมาะสม โดยอาจบูรณาการแผนงานการทํางานร่วมกับตํารวจภูธรจังหวัด อาสาสมัครป้องกันภัยฝ่ายพลเรือนในพื้นที่ และหน่วยงานที่เกี่ยวข้อง เพื่อป้องกันมิให้เกิดเหตุรุนแรงในพื้นที่
3. ในระยะยาว จังหวัดอาจพิจารณาบรรจุแผนงาน/โครงการที่เกี่ยวข้อง ผ่านกลไกคณะกรรมการศึกษาธิการจังหวัด (กศจ.) ที่มีผู้ว่าราชการจังหวัดเป็นประธาน หรืออนุกรรมการที่เกี่ยวข้องภายใต้กลไกดังกล่าว เพื่อแก้ไขปัญหาการทะเลาะวิวาทของนักเรียน นักศึกษา และการจัดกิจกรรมรับน้องใหม่ในองค์รวมต่อไป
รองปลัดกระทรวงมหาดไทย กล่าวเพิ่มเติมว่า กระทรวงมหาดไทยมีภารกิจในการรักษาความสงบเรียบร้อยและดูแลสวัสดิภาพของพี่น้องประชาชนทุกพื้นที่เพื่อให้เกิดความสงบสุขในสังคมอย่างยั่งยืน จึงได้ให้ความสําคัญในเรื่องการป้องกันปัญหาของการทะเลาะวิวาท และกิจกรรมการรับน้องใหม่ของนักเรียน นักศึกษาซึ่งอาจนําไปสู่ความรุนแรงที่ส่งผลกระทบต่อประชาชนโดยทั่วไปมาอย่างต่อเนื่อง ทั้งนี้ ขอความร่วมมือจากพี่น้องประชาชน และผู้ปกครอง ช่วยกันสอดส่องดูแลบุตรหลาน และหากพบเห็นการกระทําผิด หรือพฤติกรรมไม่เหมาะสมของนักเรียน นักศึกษา ในพื้นที่ สามารถแจ้งเหตุได้ที่ศูนย์ดํารงธรรม สายด่วน 1567 ตลอด 24 ชั่วโมง.
ครั้งที่ 82/2560
รัฐบาลไทย-ข่าวทำเนียบรัฐบาล-“บิ๊กบี้”พร้อมลงพื้นที่ขอนแก่น เตรียมแรงงานขับเคลื่อนเศรษฐกิจในอนุภูมิภาคลุ่มน้ำโขง
วันจันทร์ที่ 29 พฤษภาคม 2560
“บิ๊กบี้”พร้อมลงพื้นที่ขอนแก่น เตรียมแรงงานขับเคลื่อนเศรษฐกิจในอนุภูมิภาคลุ่มน้ําโขง
รมว.แรงงาน เตรียมลงพื้นที่จังหวัดขอนแก่น ติดตามผลการดําเนินงานการเตรียมความพร้อม
ด้านแรงงาน 6 จังหวัดภาคตะวันออกเฉียงเหนือ (ขอนแก่น มหาสารคาม นครราชสีมา สุรินทร์ บุรีรัมย์ และชัยภูมิ) สนับสนุนการขับเคลื่อนเศรษฐกิจศูนย์กลางในอนุภูมิภาคลุ่มน้ําโขง
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงานเปิดเผยว่า วันที่ 2 มิถุนายนนี้พลเอก ศิริชัย ดิษฐกุล รัฐมนตรีว่าการกระทรวงแรงงานและคณะจะลงพื้นที่จังหวัดขอนแก่น ติดตามผลการเตรียมความพร้อมด้านแรงงานเพื่อสนับสนุนการขับเคลื่อนเศรษฐกิจของกลุ่มประเทศในอนุภาคลุ่มน้ําโขง (Greater Mekong Sub-region Economic Cooperation : GMS) เนื่องจากจังหวัดขอนแก่นเป็นเมืองเศรษฐกิจขนาดใหญ่ เป็นศูนย์กลางทางการค้า การลงทุน การบริการการคมนาคมขนส่ง และโลจิสติกส์ มีทําเลที่ตั้งที่ได้เปรียบเชิงยุทธศาสตร์ และกระตุ้นให้เกิดการลงทุน รวมทั้งยกระดับคุณภาพชีวิตของประชาชนในพื้นที่
นายอนันต์ชัย กล่าวต่อว่า การลงพื้นที่ในครั้งนี้ช่วงเช้า รัฐมนตรีว่าการกระทรวงแรงงาน จะได้รับฟังประเด็นปัญหา อุปสรรค ข้อเสนอแนะจากภาคเอกชน นักวิชาการ และหน่วยงานที่เกี่ยวข้อง ณ ห้องประชุมแก่นเมือง ชั้น 1 ศาลากลางจังหวัดขอนแก่น (หลังใหม่) อําเภอเมือง จังหวัดขอนแก่น จากนั้นจะได้มอบแนวทางการปฏิบัติราชการแก่หัวหน้าส่วนราชการภูมิภาคในสังกัดกระทรวงแรงงาน ของ 6 จังหวัดภาคตะวันออกเฉียงเหนือ ประกอบด้วย จังหวัดขอนแก่น มหาสารคาม นครราชสีมา สุรินทร์ บุรีรัมย์ และชัยภูมิ ส่วนช่วงบ่ายรัฐมนตรีว่าการกระทรวงแรงงานและคณะจะได้เยี่ยมชมกิจการและให้กําลังใจแรงงานในสถานประกอบกิจการ พร้อมมอบเครื่องหมายแก่ผู้ผ่านการทดสอบมาตรฐานฝีมือแรงงานแห่งชาติ ณ บริษัท ช.ทวี จํากัด (มหาชน) รวมทั้งตรวจเยี่ยมการดําเนินงานของบริษัท ฟินิคซ พัลพ แอนด์ เพเพอร์ จํากัด (มหาชน)
อ.น้ําพอง จ.ขอนแก่น ด้วย
“รัฐมนตรีว่าการกระทรวงแรงงาน ได้ให้ความสําคัญกับการเตรียมความพร้อมแรงงานเพื่อการพัฒนาเศรษฐกิจตามนโยบายของรัฐบาล โดยกระตุ้นให้เกิดการพัฒนาในวงกว้าง นําไปสู่การสร้างงาน สร้างรายได้ และคุณภาพชีวิตที่ดีขึ้นแก่ประชาชนในพื้นที่” นายอนันต์ชัย กล่าว
--------------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
29 พฤษภาคม 2560
รัฐบาลไทย-ข่าวทำเนียบรัฐบาล-ผลการประชุมคณะกรรมการการป้องกันและแก้ไขการตั้งครรภ์วัยรุ่น
วันศุกร์ที่ 2 มีนาคม 2561
ผลการประชุมคณะกรรมการการป้องกันและแก้ไขการตั้งครรภ์วัยรุ่น
ผลการประชุมคณะกรรมการการป้องกันและแก้ไขการตั้งครรภ์วัยรุ่น
วันนี้ (2 มีนาคม 2561 ) เวลา 09.30 น. ณ ห้องประชุม 301 ตึกบัญชาการ ทําเนียบรัฐบาล พลเอกฉัตรชัย สาริกัลยะ รองนายกรัฐมนตรี เป็นประธานเปิดประชุมคณะกรรมการป้องกันและแก้ไขปัญหาการตั้งครรภ์ในวัยรุ่น ครั้งที่ 1/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมรับทราบความก้าวหน้าการดําเนินงานตามยยุทธศาสตร์การป้องกันและแก้ไขปัญหาการตั้งครรภ์ในวัยรุ่น ระดับชาติ พ.ศ.2560-2569 และแนวทางติดตามประเมินผล โดยจัดตั้งคณะกรรมการ 4 คณะ ได้แก่ 1) คณะอนุกรรมการการพัฒนากฎหมาย กฎระเบียบและแนวทางการปฎิบัติ 2) อนุกรรมการการขับเคลื่อนนโยบายและยุทธศาสตร์ ฯ 3 ) คณะอนุกรรมการป้องกันและแก้ไขปัญหาการตั้งครรภ์ในวัยรุ่นระดับจังหวัดและกรุงเทพมหานคร 4) คณะอนุกรรมการสรรหาบุคคล เพื่อเสนอให้ได้รับการแต่งตั้งเป็นอนุกรรมการที่ปรึกษาด้านการป้องกัน และแก้ปัญหาในวัยรุ่น
นอกจากนี้ ที่ประชุมได้มีการนําเสนอความก้าวหน้าการดําเนินการขับเคลื่อนการเรียนการสอนเพศศึกษาและการประกวดคลิปวิดีโอ โดยกระทรวงสาธารณสุข ร่วมกับกระทรวงศึกษาธิการ และสํานักงานกองทุนสนับสนุนการสร้างเสริมสุขภาพ (สสส.) เพื่อสร้างการตระหนักรู้แก่วัยรุ่น ในเรื่องการป้องกันและปัญหาการตั้งครรภ์ไม่พร้อม รวมถึงส่งเสริมบทบาทองค์กรปกครองส่วนท้องถิ่นในการขับเคลื่อน และแก้ไขปัญหาการตั้งครรภ์ในวัยรุ่น โดยมีการจัดเวทีการแลกเปลี่ยนเรียนรู้ทั้งในระดับภาคและระดับประเทศ เพื่อแลกเปลี่ยนเรียนรู้ประสบการณ์ และเฝ้าระวังสถานการณ์ร่วมกัน มีการทําเว๊บไซต์ สื่อสังคมออนไลน์ส่วนกลางในการเชื่อมโยงข้อมูลร่วมกันของภาคีเครือข่าย การดําเนินการด้านการป้องกันและแก้ไขปัญหาการตั้งครรภ์ในวัยรุ่น
------------------------
รัฐบาลไทย-ข่าวทำเนียบรัฐบาล-สตาร์ทอัพ เริ่มปฏิบัติจริงสู่นักพัฒนาอุปกรณ์ ให้ทุกสิ่งเชื่อมถึงอินเตอร์เน็ตธพว. สานฝันนักประดิษฐ์ หนุนเข้าสู่โลกดิจิทัลเทคโนโลยี
วันศุกร์ที่ 3 กุมภาพันธ์ 2560
สตาร์ทอัพ เริ่มปฏิบัติจริงสู่นักพัฒนาอุปกรณ์ ให้ทุกสิ่งเชื่อมถึงอินเตอร์เน็ตธพว. สานฝันนักประดิษฐ์ หนุนเข้าสู่โลกดิจิทัลเทคโนโลยี
ธนาคารพัฒนาวิสาหกิจขนาดกลางและขนาดย่อมแห่งประเทศไทย จัดกิจกรรมอบรมเชิงปฏิบัติการสร้างธุรกิจด้วยนวัตกรรมเทคโนโลยี (Inno Workshop) “เริ่มต้นสู่นักพัฒนาอุปกรณ์ ให้ทุกสิ่งเชื่อมถึงอินเตอร์เน็ต (Internet of Things)”
ในวันนี้ (3 กุมภาพันธ์ 2560) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) จัดกิจกรรมอบรมเชิงปฏิบัติการสร้างธุรกิจด้วยนวัตกรรมเทคโนโลยี (Inno Workshop) “เริ่มต้นสู่นักพัฒนาอุปกรณ์ ให้ทุกสิ่งเชื่อมถึงอินเตอร์เน็ต (Internet of Things)” ณ สํานักงานใหญ่ SME Bank Tower ติดสถานีรถไฟฟ้าอารีย์ โดยเป็นกิจกรรมที่ได้รับความสนใจจากกลุ่มสตาร์ทอัพและผู้ประกอบการเอสเอ็มอีตื่นตัวเข้าร่วมงานอย่างคับคั่ง เพราะเป็นคอร์สที่เน้นการฝึกฝนลงมือปฏิบัติงานจริง เรียนรู้เต็มวัน ตั้งแต่เวลา 9.30-17.00 น. โดย ธพว. มีอุปกรณ์ปฏิบัติการ IoT เพื่อฝึกทักษะการทํางานกับอุปกรณ์โดยตรง จากการร่วมมือกับสถาบันเทคโนโลยีพระจอมเกล้าเจ้าคุณทหารลาดกระบัง ทั้งนี้เริ่มต้นเปิดรับผู้เข้าอบรมเพียง 25 คนเท่านั้น เพราะจุดมุ่งหมายต้องการให้ผู้เข้าอบรมได้ประสบการณ์เจาะลึกโดยตรง แต่เนื่องจากมีกระแสคนจํานวนมากสนใจขอเข้าร่วมการอบรม โดยไม่ต้องมีอุปกรณ์ลงมือปฏิบัติงานจริงก็ได้ ธนาคารจึงได้ขยายเปิดรับผู้เข้าอบรมเพิ่มครั้งนี้รวมจํานวน 60 คน และสําหรับผู้พลาดโอกาสเข้าร่วมอบรม สามารถติดตามชมการถ่ายทอดสดเป็นช่วงๆ ผ่าน Facebook Live ของ Innovation Center และ Facebook SME Development Bank ได้ด้วยเช่นกัน
นายมงคล ลีลาธรรม กรรมการผู้จัดการ ธพว.กล่าวว่า การอบรมฝึกปฏิบัติการจริงเป็นขั้นตอนสุดท้ายในการจัดสัมมนาภายใต้หัวข้อ Internet of Things ที่ผู้เข้าอบรมจะได้ประโยชน์พัฒนาทักษะดิจิทัลเทคโนโลยีมาใช้โดยเป็นการฝึกฝนการลงมือปฏิบัติงานคอนโทรลเลอร์ด้วยบอร์ด Arduino เทคนิคการติดตั้งและเขียนโปรแกรม เพื่อนําไปใช้ควบคุมอุปกรณ์ต่างๆ เช่น ไฟฟ้า อุปกรณ์ในครัวเรือน เป็นต้น เพื่อเป็นพื้นฐานในการพัฒนาระบบฮาร์ดแวร์ หรือเป็นพื้นฐานในการพัฒนาระบบที่ซับซ้อนต่อไป ช่วยจุดประกายสร้างสรรค์สานฝันนักประดิษฐ์สู่โลกธุรกิจในอนาคต โดยเชื่อมโยงความรู้และการสนับสนุนเงินทุน ภายใต้นโยบายธนาคารเอสเอ็มอี ดี โซลูชั่น (SME D-Solution) ศูนย์ให้บริการช่วยเหลือผู้ประกอบการให้ประสบความสําเร็จตามเป้าหมาย โดยวิทยากรที่มีความชํานาญพิเศษด้านนี้โดยตรง ซึ่งปกติการเรียนคอร์สนี้รวมอุปกรณ์ต่อคนจะมีค่าใช้จ่ายสูงถึง 3,600 บาท แต่ธนาคารออกค่าใช้จ่ายให้ผู้เข้าเรียนฟรี เพื่อบ่มเพาะสร้างโอกาสให้สตาร์ทอัพเข้าสู่ธุรกิจต่อไป
สําหรับวิทยากรที่จะมาอบรมเชิงปฏิบัติการครั้งนี้ ว่าที่ร้อยตรี อาคม ไทยเจริญ ซึ่งเป็นวิทยากรอบรมด้านการเขียนโปรแกรม Internet of Things จากบริษัทวีนัส ซัพพลาย จํากัด (Thai Easy Elec) ซึ่งมีประสบการณ์บรรยายพิเศษให้กับสถานศึกษาและหน่วยงานต่างๆ เป็นผู้ก่อตั้งสมาคมโปรแกรมเมอร์ไทยและเคยทําหน้าที่เป็นคณะกรรมการร่างแผนการด้าน Internet of Things ให้กับสํานักงานรัฐบาลอิเล็กทรอนิกส์ (องค์กรมหาชน) นอกจากนี้ยังมีความชํานาญพิเศษด้านการพัฒนาระบบคอมพิวเตอร์ระบบเครือข่ายและสถาปัตยกรรมคอมพิวเตอร์และเทคโนโลยีฝังตัวด้วย
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ ลงนามร่วมกับสำนักงานปลัดกระทรวงกลาโหม  โดยกรมพระธรรมนูญ มุ่งสร้างและพัฒนากระบวนการเรียนรู้ด้านสิทธิ เสรีภาพ และสิทธิมนุษยชน
วันจันทร์ที่ 9 มีนาคม 2563
กระทรวงยุติธรรม โดยกรมคุ้มครองสิทธิและเสรีภาพ ลงนามร่วมกับสํานักงานปลัดกระทรวงกลาโหม  โดยกรมพระธรรมนูญ มุ่งสร้างและพัฒนากระบวนการเรียนรู้ด้านสิทธิ เสรีภาพ และสิทธิมนุษยชน
กระทรวงยุติธรรม โดยกรมคุ้มครองสิทธิและเสรีภาพ ลงนามร่วมกับสํานักงานปลัดกระทรวงกลาโหม โดยกรมพระธรรมนูญ มุ่งสร้างและพัฒนากระบวนการเรียนรู้ด้านสิทธิ เสรีภาพ และสิทธิมนุษยชน
ในวันจันทร์ที่ ๙ มีนาคม ๒๕๖๓ เวลา ๐๙.๓๐ น. ณ ห้องประชุมไชยานุกิจ ชั้น ๓ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม มอบหมายให้ นายประสาร มหาลี้ตระกูล รองปลัดกระทรวงยุติธรรม เป็นประธานกล่าวแสดงความยินดีในพิธีลงนามบันทึกข้อตกลงความร่วมมือว่าด้วยการสร้างและพัฒนากระบวนการเรียนรู้ด้านสิทธิ เสรีภาพ และสิทธิมนุษยชน ระหว่าง กระทรวงยุติธรรม โดยกรมคุ้มครองสิทธิและเสรีภาพ (นายเรืองศักดิ์ สุวารี อธิบดีกรมคุ้มครองสิทธิและเสรีภาพ) ลงนามร่วมกับ สํานักงานปลัดกระทรวงกลาโหม โดยกรมพระธรรมนูญ (พลเอกประชาพัฒน์ วัจนะรัตน์ เจ้ากรมพระธรรมนูญ) โดยมี เจ้าหน้าที่ของทั้งสองหน่วยงาน ร่วมเป็นสักขีพยาน
สืบเนื่องจาก กรมคุ้มครองสิทธิและเสรีภาพ ได้หารือกับกรมพระธรรมนูญ โดยกองกฤษฎีการทหารและการต่างประเทศเกี่ยวกับการยกร่างหลักสูตรส่งเสริมสิทธิเสรีภาพ และสิทธิมนุษยชน สําหรับนายทหารเหล่าทหารพระธรรมนูญ เมื่อวันที่ ๒๘ ตุลาคม ๒๕๖๒
และการพิจารณาหลักสูตรและคู่มืออบรม เมื่อวันที่ ๑๕ มกราคม ๒๕๖๓ โดยมีวัตถุประสงค์เพื่อส่งเสริมให้นายทหารเหล่าทหารพระธรรมนูญและกําลังพลที่เกี่ยวข้อง มีความรู้ ความเข้าใจ เกี่ยวกับสิทธิ เสรีภาพ และสิทธิมนุษยชน และกฎหมายที่เกี่ยวข้อง ซึ่งผู้ผ่านการอบรมสามารถเป็นวิทยากรขยายผลให้กับกําลังพลที่เกี่ยวข้องได้ปฏิบัติงานตามหน้าที่และการให้บริการประชาชนโดยเป็นไปตามหลักสิทธิมนุษยชน และเพื่อให้เกิดความร่วมมือการทํางานอย่างต่อเนื่อง จึงกําหนดให้มีการจัดพิธีลงนามความร่วมมือของทั้งสองฝ่าย โดยมีสาระสําคัญของกรอบความร่วมมือ มีดังนี้
๑. แลกเปลี่ยนความรู้ ข้อมูลข่าวสาร สื่อเผยแพร่ประชาสัมพันธ์ให้กับนายทหารเหล่าทหารพระธรรมนูญและกําลังพลทหารที่เกี่ยวข้อง
๒. เชื่อมโยงและแลกเปลี่ยนข้อมูลด้านสารสนเทศในการจัดกระบวนการเรียนรู้ด้านสิทธิมนุษยชน
๓. ร่วมจัดฝึกอบรมและเป็นวิทยากรตามหลักสูตรและคู่มือส่งเสริมสิทธิเสรีภาพและสิทธิมนุษยชนแก่เจ้าหน้าที่รัฐ (นายทหารเหล่าทหารพระธรรมนูญและกําลังพลที่เกี่ยวข้อง)
๔. ร่วมมือทางด้านวิชาการ พัฒนาหลักสูตรและคู่มือส่งเสริมสิทธิเสรีภาพและสิทธิมนุษยชนแก่เจ้าหน้าที่รัฐ
๕. ร่วมมือกันติดตามและประเมินผล การรายงานผล และข้อเสนอแนะ เพื่อส่งเสริมและพัฒนากระบวนการเรียนรู้ด้านสิทธิมนุษยชน
รัฐบาลไทย-ข่าวทำเนียบรัฐบาล-การประชุมคณะกรรมการนโยบายและอำนวยการพัฒนาเพื่อเสริมสร้างความมั่นคงของชาติ ครั้งที่ 1/2561
วันจันทร์ที่ 15 มกราคม 2561
การประชุมคณะกรรมการนโยบายและอํานวยการพัฒนาเพื่อเสริมสร้างความมั่นคงของชาติ ครั้งที่ 1/2561
การประชุมคณะกรรมการนโยบายและอํานวยการพัฒนาเพื่อเสริมสร้างความมั่นคงของชาติ ครั้งที่ 1/2561
พลเอก ประวิตร วงษ์สุวรรณ รอง นรม. และ รมว.กห. เป็นประธานในการประชุม คณะกรรมการนโยบายและอํานวยการพัฒนาเพื่อเสริมสร้างความมั่นคงของชาติ ครั้งที่ 1/2561 โดยมี พล.อ.ชัยชาญ ช้างมงคล รมช.กห. และ พล.อ.เทพพงศ์ ทิพยจันทร์ ปล.กห. ร่วมในการประชุมโดยได้สั่งการให้เร่งรัดการจัดทําแผนยุทธศาสตร์ชาติการพัฒนาเพื่อความมั่นคงเฉพาะพื้นที่เพื่อรองรับยุทธศาสตร์การพัฒนาพื้นที่เพื่อเสริมความมั่นคงของชาติฉบับใหม่. ที่มีสํานักงานสภาความมั่นคงแห่งชาติ(สมช.)เป็นหน่วยงานรับผิดชอบระดับนโยบายในการขับเคลื่อนยุทธศาสตร์เพื่อให้เกิดบูรณาการความร่วมมือจากทุกภาคส่วนที่เกี่ยวข้องในการแก้ไขป้องกันและลดเงื่อนไขของปัญหาที่ส่งผลกระทบต่อความมั่นคงโดยมุ่งเน้นการพัฒนาคนและชุมชนในพื้นที่ที่เป็นเป้าหมายและมีความเสี่ยงทางความมั่นคงทําให้ประชาชนชุมชนประเทศชาติมีภูมิคุ้มกันต่อภัยคุกคามทุกรูปแบบและสามารถพัฒนาประเทศ ร่วมกับประเทศรอบข้างได้อย่างยั่งยืน
รัฐบาลไทย-ข่าวทำเนียบรัฐบาล-รัฐบาลตั้งคณะกรรมการขับเคลื่อนยุทธศาสตร์ส่งเสริมการเรียนภาษาคอมพิวเตอร์ (Coding) แห่งชาติ
วันพุธที่ 5 กุมภาพันธ์ 2563
รัฐบาลตั้งคณะกรรมการขับเคลื่อนยุทธศาสตร์ส่งเสริมการเรียนภาษาคอมพิวเตอร์ (Coding) แห่งชาติ
รัฐบาลตั้งคณะกรรมการขับเคลื่อนยุทธศาสตร์ส่งเสริมการเรียนภาษาคอมพิวเตอร์ (Coding) แห่งชาติ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้รัฐบาลได้จัดตั้งคณะกรรมการขับเคลื่อนยุทธศาสตร์และนโยบายส่งเสริมการเรียนภาษาคอมพิวเตอร์ (Coding)แห่งชาติเพื่อเป็นกลไกการขับเคลื่อนยุทธศาสตร์ด้านการบูรณาการการเรียนรู้ตั้งแต่ระดับประถมจนถึงอุดมศึกษาเพื่อรองรับการเปลี่ยนแปลงทางเทคโนโลยีดิจิทัลในศตวรรษที่21 ทั้งนี้ คุณหญิงกัลยา โสภณพนิช รมช.ศึกษา ในฐานะรองประธานกรรมการฯ ได้กําหนดแผนขับเคลื่อนการเรียนการสอนโดยเริ่มต้นจากการสร้างทักษะการคิดวิเคราะห์ คิดอย่างมีเหตุผล รู้จักแก้ปัญหาในระดับชั้นประถม ซึ่งคือพื้นฐานของการเข้าใจCoding และทักษะของคนยุคใหม่ในทุกช่วงวัย
สําหรับองค์คณะกรรมการชุดนี้ ประกอบด้วย รัฐมนตรีหลายกระทรวงกล่าวคือ กระทรวงการอุดมศึกษาฯ กระทรวงดิจิทัลฯ กระทรวงศึกษาเป็นที่ปรึกษา และรองนายกรัฐมนตรีที่กํากับการบริหารราชการกระทรวงศึกษาเป็นประธาน
......................................
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัวทรงมีพระราชกระแสรับสั่งขอบใจ ชื่นชม และให้กำลังใจทีมค้นหาเยาวชนและโค้ชหมูป่าอะคาเดมีทั้งชาวไทยและต่างประเทศ พร้อมพระราชทานพรให้ภารกิจสำเร็จลุล่วงด้วยดี
วันพฤหัสบดีที่ 5 กรกฎาคม 2561
สมเด็จพระเจ้าอยู่หัวทรงมีพระราชกระแสรับสั่งขอบใจ ชื่นชม และให้กําลังใจทีมค้นหาเยาวชนและโค้ชหมูป่าอะคาเดมีทั้งชาวไทยและต่างประเทศ พร้อมพระราชทานพรให้ภารกิจสําเร็จลุล่วงด้วยดี
สมเด็จพระเจ้าอยู่หัวทรงมีพระราชกระแสรับสั่งขอบใจ ชื่นชม และให้กําลังใจทีมค้นหาเยาวชนและโค้ชหมูป่าอะคาเดมีทั้งชาวไทยและต่างประเทศ พร้อมพระราชทานพรให้ภารกิจสําเร็จลุล่วงด้วยดี
วันนี้ (5 กรกฎาคม 2561) พลเอก ประยุทธ์ จันทร์โอชา นายกรัฐมนตรี เปิดเผยว่า สมเด็จพระเจ้าอยู่หัวทรงมีพระราชกระแสรับสั่งขอบใจ ชื่นชม และให้กําลังใจเจ้าหน้าที่กู้ภัยที่ได้พบนักฟุตบอลเยาวชนและผู้ฝึกสอนทีมหมูป่าอะคาเดมีรวม 13 คน โดยทุกคนปลอดภัยดี โดยทรงรับสั่งว่าความสําเร็จของการปฏิบัติในครั้งนี้เกิดจากความร่วมมือร่วมใจ ความรู้ความสามารถ และความเสียสละของทุกฝ่าย ทั้งชาวไทยและต่างประเทศ
นายกรัฐมนตรีได้รับใส่เกล้าใส่กระหม่อมว่า เหตุการณ์ครั้งนี้แสดงให้เห็นเป็นที่ประจักษ์ว่า ความสมัครสมานสามัคคี และความรักความปรารถนาดีต่อเพื่อนมนุษย์ เป็นสิ่งที่ทุกคนไม่ว่าจะเชื้อชาติใด ศาสนาใด ต่างมีอยู่ในหัวใจอย่างเต็มเปี่ยม ซึ่งพระองค์ท่านได้ทรงชื่นชมยกย่อง และขอให้มีกําลังใจในการปฏิบัติหน้าที่ในขั้นต่อไปให้สําเร็จลุล่วงอย่างดีที่สุด สมดังความหวังตั้งใจของทุกฝ่าย จึงนับเป็นพระมหากรุณาธิคุณอย่างหาที่สุดมิได้
---------------------------------------------
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมกับสมาคมการเกษตรเยอรมัน จัดงาน AGRITECHNICA ASIA 2018  และงาน Horti ASIA 2018
วันพุธที่ 22 สิงหาคม 2561
กระทรวงเกษตรฯ ร่วมกับสมาคมการเกษตรเยอรมัน จัดงาน AGRITECHNICA ASIA 2018  และงาน Horti ASIA 2018
กระทรวงเกษตรฯ ร่วมกับสมาคมการเกษตรเยอรมัน จัดงาน AGRITECHNICA ASIA 2018 แสดงสินค้านานาชาติเกี่ยวกับนวัตกรรมและเทคโนโลยีด้านเครื่องจักรกลทางการเกษตร และงาน Horti ASIA 2018 แสดงเทคโนโลยีและนวัตกรรมด้านพืชพรรณ ผัก ผลไม้ ดอกไม้ และกล้วยไม้ แห่งภูมิภาค
นายเลิศวิโรจน์ โกวัฒนะ ปลัดกระทรวงเกษตรและสหกรณ์ เปิดเผยภายหลังเปิดงาน AGRITECHNICA ASIA 2018 และงาน Horti ASIA 2018 ณ ศูนย์นิทรรศการและการประชุมไบเทค ว่า กระทรวงเกษตรและสหกรณ์ ร่วมกับสมาคมการเกษตรเยอรมัน (DLG) จัดงาน AGRITECHNICA ASIA 2018 ขึ้นเป็นครั้งที่ 2 ในภูมิภาคเอเชีย ที่กรุงเทพฯ ประเทศไทย ซึ่งงานดังกล่าวเป็นงานแสดงสินค้านานาชาติเกี่ยวกับนวัตกรรมและเทคโนโลยีด้านเครื่องจักรกลทางการเกษตร โดยจะจัดควบคู่กับงาน Horti ASIA 2018 ครั้งที่ 6 หรืองานแสดงเทคโนโลยีและนวัตกรรมด้านพืชพรรณ ผัก ผลไม้ ดอกไม้ และกล้วยไม้ แห่งภูมิภาค โดยในงานจะมีผู้ประกอบการเข้าร่วมกว่า 300 บริษัท จาก 25 ประเทศ
“กระทรวงเกษตรและสหกรณ์ มีนโยบายผลักดันสู่เกษตรยุคใหม่ 4.0 เพื่อให้เกษตรกรไทยมีความสามารถในการแข่งขันในตลาดโลก และส่งเสริมการเพิ่มผลผลิตทางการเกษตรและประสิทธิภาพการผลิตให้สูงขึ้น ซึ่งในปี 2561 กระทรวงเกษตรและสหกรณ์ได้เน้นย้ําถึงแนวทางการพัฒนาเกษตรกรและการจัดการเกษตรแปลงใหญ่ โดยคัดสรรเทคโนโลยีที่เหมาะสมในการเพิ่มศักยภาพและลดต้นทุนการผลิต จะช่วยให้เกษตรกรไทยสามารถเก็บเกี่ยวผลผลิตที่มีคุณภาพและพึ่งพาตนเองได้ ซึ่งการจัดงานในครั้งนี้ จะเป็นอีกหนึ่งงานสําคัญที่ทําให้ประเทศไทย สามารถบรรลุเป้าหมายของการเป็นศูนย์กลางการผลิตผลิตผลทางการเกษตรในอาเซียน เพื่อตอบสนองความต้องการในตลาดโลกอย่างแท้จริง และเป็นโอกาสอันดีที่จะช่วยให้เกษตรกรไทยสามารถรับรู้ถึงเทคโนโลยีและนวัตกรรมเกษตรที่ทันสมัย และนํามาประยุกต์ใช้ในการพัฒนาการทําเกษตรกรรมของตนเองต่อไป” นายเลิศวิโรจน์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-หลักสูตร ลส.มัคคุเทศก์
วันศุกร์ที่ 25 ตุลาคม 2562
หลักสูตร ลส.มัคคุเทศก์
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เปิดเผยเกี่ยวกับความก้าวหน้าของการจัดทําหลักสูตรเพื่อฝึกอบรมให้กับลูกเสือที่เข้าร่วม “โครงการลูกเสือมัคคุเทศก์”
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เปิดเผยเกี่ยวกับความก้าวหน้าของการจัดทําหลักสูตรเพื่อฝึกอบรมให้กับลูกเสือที่เข้าร่วม “โครงการลูกเสือมัคคุเทศก์” ซึ่งภายหลังจากสํานักงานลูกเสือแห่งชาติ กระทรวงศึกษาธิการ ร่วมกับกระทรวงการท่องเที่ยวและกีฬา ลงนามบันทึกข้อตกลงความร่วมมือโครงการลูกเสือมัคคุเทศก์” (Guide Scout) เมื่อวันที่ 17 กันยายน 2562 ณ โรงเรียนวชิราวุธวิทยาลัย ทางสํานักงานลูกเสือแห่งชาติ ได้ตั้งคณะทํางานขึ้นเพื่อจัดทําหลักสูตรลูกเสือมัคคุเทศก์ ร่วมกับหน่วยงานทุกภาคส่วนที่เกี่ยวข้อง เพื่อให้ได้หลักสูตรที่ครอบคลุมการสร้างสมรรถนะ ความรู้ และทักษะต่าง ๆ ที่จําเป็นต่อการเป็นลูกเสือมัคคุเทศก์ตามที่ตั้งเป้าหมายไว้ให้ได้มากที่สุด
รมช.ศึกษาธิการ กล่าวว่า ขณะนี้สํานักงานลูกเสือแห่งชาติ กระทรวงศึกษาธิการ ได้ร่วมกับกรมการท่องเที่ยว กระทรวงการท่องเที่ยวและกีฬา จัดทําหลักสูตร คู่มือ สื่อฝึกอบรม และอบรมแกนนําลูกเสือมัคคุเทศก์เสร็จเรียบร้อยแล้ว พร้อมที่จะนําไปจัดอบรมให้กับลูกเสือที่เข้าร่วมโครงการลูกเสือมัคคุเทศก์ รวมจํานวนทั้งสิ้น 425 คน ใน 8 จังหวัดนําร่อง ได้แก่ จังหวัดปราจีนบุรี พัทลุง เชียงใหม่ เลย สุโขทัย นครราชสีมา พระนครศรีอยุธยา และบุรีรัมย์
โดยการจัดอบรมโครงการลูกเสือมัคคุเทศก์ จะเริ่มขึ้นในช่วงปลายเดือนตุลาคม 2562 จนถึงเดือนกุมภาพันธ์ 2563 ซึ่งหลักสูตรประกอบด้วย การชี้แจงทําความเข้าใจ การให้ความรู้ ตลอดจนการฝึกปฏิบัติจริง รวมระยะเวลาทั้งสิ้น 60 ชั่วโมง แบ่งออกเป็น 3 ระยะ ได้แก่ ระยะที่ 1 ก่อนการฝึกอบรม จํานวน 13 ชั่วโมง สําหรับการศึกษาค้นคว้าจัดทําข้อมูลและเรียงความเกี่ยวกับบ้านเกิด ระยะที่ 2 การฝึกอบรมเป็นเวลา 4 วัน จํานวน 27 ชั่วโมง เน้นการชี้แจงทําความเข้าใจเกี่ยวกับความเป็นมาของโครงการ การให้ความรู้ด้านวิชาการ 10 หน่วยเรียนรู้ ทั้งหลักการมัคคุเทศก์ การสื่อสาร ความรู้พื้นฐานของพื้นที่และพื้นที่ข้างเคียง จิตวิทยาการให้บริการ การเทิดทูนสถาบันชาติ ศาสนา และพระมหากษัตริย์ และจิตอาสาของลูกเสือมัคคุเทศก์ ตลอดจนกระบวนการค้นหาเรื่องราวและเรื่องเล่าของท้องถิ่น การอนุรักษ์ทรัพยากรธรรมชาติและสิ่งแวดล้อม ความปลอดภัยของนักท่องเที่ยว และการใช้เทคโนโลยีเพื่อการมัคคุเทศก์ จากนั้นจะเข้าสู่ระยะที่ 3 คือการฝึกปฏิบัติในสถานที่ท่องเที่ยว เป็นเวลา 20 ชั่วโมง ซึ่งกําหนดจัดกิจกรรม “Kick Off การฝึกประสบการณ์ลูกเสือมัคคุเทศก์” ในพื้นที่ 8 จังหวัดนําร่องในช่วงต้นเดือนกุมภาพันธ์ 2563 ด้วย
รมช.ศึกษาธิการ กล่าวด้วยว่า ภายหลังการฝึกอบรมจะจัดให้มีพิธีมอบเครื่องหมายลูกเสือมัคคุเทศก์ (Badge) และมอบวุฒิบัตรแก่ผู้ผ่านหลักสูตร เพื่อนําไปใช้รับรองและเทียบประสบการณ์ (สะสมเครดิต) ที่จะเป็นประโยชน์ในการเรียนต่อระดับอุดมศึกษา การประกอบอาชีพมัคคุเทศก์ หรือการมีโอกาสได้เป็นตัวแทนลูกเสือไทยเข้าร่วมโครงการของสํานักงานลูกเสือในเวทีระดับนานาชาติในอนาคต ในขณะเดียวกัน สํานักงานลูกเสือแห่งชาติ กระทรวงศึกษาธิการ และกรมการท่องเที่ยว กระทรวงการท่องเที่ยวและกีฬา จะจัดให้มีการนิเทศการฝึกประสบการณ์ของลูกเสือมัคคุเทศก์ในทุกจังหวัดนําร่อง เพื่อรวบรวมและวิเคราะห์ผลการประเมิน นําไปสู่การปรับปรุง แก้ไข และพัฒนาหลักสูตรให้ดียิ่งขึ้น พร้อมใช้เป็นต้นแบบในการขยายผลการฝึกอบรมลูกเสือมัคคุเทศก์ในทุกพื้นที่ทั่วประเทศต่อไป
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เรียกประชุม VDO Conference เจ้าหน้าที่ศูนย์ปฏิบัติการด้านการสื่อสารโทรคมนาคมและสื่อสังคมออนไลน์ ภายใต้ศูนย์บริหารสถานการณ์โควิด-19 ครั้งที่ 1/2563
วันอังคารที่ 14 เมษายน 2563
ปลัดกระทรวงดิจิทัลฯ เรียกประชุม VDO Conference เจ้าหน้าที่ศูนย์ปฏิบัติการด้านการสื่อสารโทรคมนาคมและสื่อสังคมออนไลน์ ภายใต้ศูนย์บริหารสถานการณ์โควิด-19 ครั้งที่ 1/2563
ปลัดกระทรวงดิจิทัลฯ เรียกประชุม VDO Conference เจ้าหน้าที่ศูนย์ปฏิบัติการด้านการสื่อสารโทรคมนาคมและสื่อสังคมออนไลน์ ภายใต้ศูนย์บริหารสถานการณ์โควิด-19 ครั้งที่ 1/2563
วันที่ 13 เมษายน 2563 (วันนี้) นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) และในฐานะหัวหน้าศูนย์ปฏิบัติการด้านการสื่อสารโทรคมนาคมและสื่อสังคมออนไลน์ ภายใต้ศูนย์บริหารสถานการณ์โควิด-19 ได้เรียกประชุม VDO Conference เจ้าหน้าที่ศูนย์ปฏิบัติการด้านการสื่อสารโทรคมนาคมและสื่อสังคมออนไลน์ ครั้งที่ 1/2563 เพื่อกําหนดแนวทางการปฏิบัติงานของศูนย์ปฏิบัติการด้านการสื่อสารโทรคมนาคมและสื่อสังคมออนไลน์ให้กับเจ้าหน้าที่ศูนย์ฯ ให้สามารถทํางานได้อย่างมีประสิทธิภาพและถูกต้องมากขึ้น ณ ห้องประชุม MOC ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ กรุงเทพฯ
********************